Diari Oficial de la Generalitat Valenciana


Sumari del DOGV 7026, del 17-05-2013 (2013/4894)

RESOLUCIÓ de 22 d'abril de 2013, del president de l'Agència Valenciana del Turisme, d'aplicació del percentatge als convenis per a la compensació financera corresponents a l'exercici 2011, d'acord amb el que disposa l'article 8 del Decret 71/2000, de 22 de maig, del Consell.
-----------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7026

Data del DOGV
:   17-05-2013

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2013/4894


Data del document
:   22-04-2013

Organisme emissor
:   Agència Valenciana del Turisme

Tipus de document
:   Resolució

Descriptors 

:   * Agència Valenciana del Turisme
    * ajuda pública

RESOLUCIÓ de 22 d'abril de 2013, del president de l'Agència Valenciana del Turisme, d'aplicació del percentatge als convenis per a la compensació financera corresponents a l'exercici 2011, d'acord amb el que disposa l'article 8 del Decret 71/2000, de 22 de maig, del Consell. [2013/4894]  
El Decret 71/2000, de 22 de maig, del Consell, va aprovar el Reglament regulador dels diferents tipus de convenis previstos en la Llei 3/1998, de 21 de maig, de Turisme de la Comunitat Valenciana.  
Durant l'any 2012, els municipis declarats turístics, amb caràcter definitiu, van poder sol·licitar la subscripció del Conveni per a la compensació financera, a l'efecte de compensar els costos extraordinaris addicionals generats per la seua orientació turística durant l'any 2011.  
  
Després de la tramitació de la documentació aportada i l'aplicació d'indicadors mínims, segons la Resolució de 30 de maig de 2012 de la consellera de Turisme i presidenta de l'Agència Valenciana del Turisme, es van subscriure els corresponents convenis entre l'Agència Valenciana del Turisme i els municipis que finalment havien obtingut el component addicional reflectit en el quadro annex a esta resolució.  
  
El mencionat decret disposa en l'article 7 que la llei de pressupostos per a l'exercici següent al de la subscripció dels convenis fixarà el percentatge a aplicar sobre la quantia del component addicional establit en els convenis subscrits amb els diferents municipis, per a la seua compensació financera.  
Complint tot açò, la Llei 11/2012, de 27 de desembre, de Pressupostos de la Generalitat per a l'exercici 2013, en la seua disposició addicional quinta, determina que el percentatge a aplicar sobre la quantia del component addicional dels convenis per a la compensació financera previstos en la Llei 3/1998, de 21 maig, de Turisme de la Comunitat Valenciana, i subscrits amb els municipis turístics per a compensar gastos corresponents a l'exercici 2011, serà el que resulte de dividir la dotació pressupostària consignada a este efecte en la present llei entre la suma dels components addicionals que figuren en els dits convenis, multiplicat per cent.  
D'altra banda, mitjançant la Resolució d'1 de març de 2013, del president de l'Agència Valenciana del Turisme (DOCV), es va donar publicitat a l'import global màxim destinat a les ajudes corresponents a la compensació financera dels gastos suportats pels municipis turístics de la Comunitat Valenciana durant l'exercici 2011, i es va establir un crèdit pressupostari disponible a l'efecte de 1.050.000,00 euros, sense considerar compensables aquelles ajudes que, després d'aplicar el percentatge de finançament a la quantitat que figura en el conveni corresponent com a component addicional, resulten inferiors a 100,00 euros, perquè s'entén que este import no es considera adequat i suficient per a aconseguir amb efectivitat els objectius perseguits per este tipus d'ajuda.  
En última instància, l'article 8.4 del dit Decret 71/2000 indica així mateix que, aprovada la llei de pressupostos per a l'exercici següent al de la subscripció dels convenis i d'acord amb les disponibilitats pressupostàries, el president executiu de l'Agència Valenciana del Turisme resoldrà sobre la quantia de la compensació corresponent a cada un dels municipis turístics.  
En conseqüència de tot això, resolc:  
  
Primer  
Fixar les quanties que consten en l'annex d'esta resolució, com a compensació corresponent als gastos de l'exercici 2011, de cada un dels municipis turístics que han subscrit els convenis per a la compensació financera previstos en l'article 33 de la Llei 3/1998, de 21 de maig, de la Generalitat, de Turisme de la Comunitat Valenciana.   
  
  
Segon  
Que es notifique la present resolució a cada un dels municipis turístics de la Comunitat Valenciana interessats.  
  
Contra esta resolució, que posa fi a la via administrativa, pot interposar-se un recurs contenciós administratiu davant dels jutjats contenciosos administratius de València, dins del termini de dos mesos comptats des de l'endemà de la seua publicació i, potestativament, pot interposar-se un recurs de reposició davant del president de l'Agència Valenciana del Turisme, en el termini d'un mes, a comptar de l'endemà de la seua publicació, tot això de conformitat amb el que establixen els articles 107, 109, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 8, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa.  
  
  
València, 22 d'abril de 2013.- El president de l'Agència Valenciana del Turisme: Máximo Buch Torralva.  
  
  
ANNEX  
Compensació financera  
  
Quantitats a satisfer per gastos exercici 2011  
  
